Ir-Regolament tal-Kummissjoni (KE) Nru 940/2003
tat-28 ta’ Mejju 2003
dwar applikazzjonijiet għal liċenzji ta’ importazzjoni għal ross li joriġina u ġej mill-Eġittu skond il-kwota tat-tariffa provduta fir-Regolament tal-Kummissjoni (KE) Nru 196/97
IL-KUMMISJONI TA’ KOMUNITAJIET EWROPEJ,
Wara li kkunsidrat t-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Ġunju 1995 dwar l-organizzazzjoni komuni tas-suq fir-ross [1], kif l-aħħar emendat bir-Regolament (KE) No 411/2002 [2],
Wara li kkunsidrat ir-Regolament tal-Kunsill (KE) Nru 2184/96 tat-28 ta’ Ottubru 1996 rigward l-importazzjoni ġewwa l-Komunita ta’ ross li joriġina u ġej mill-Eġittu [3],
Wara li kkunsidrat ir-Regolament tal-Kummissjoni (KE) Nru 196/97 tal-31 ta’ Jannar 1997 li jippreskrivi regoli dettaljati sabiex jiġi applikat ir-Regolament tal-Kunsill (KE) Nru 2184/96 li jikkonċerna importazzjonijiet fil-Komunita ta’ ross li joriġina u ġej mill-Eġittu [4], u partikolarment it-tieni sottoparagrafu ta’ l-Artikolu 4(3) miġjub fih,
Billi:
(1) L-Artikolu 4(3) tar-Regolament tal-Kummissjoni (KE) Nru 196/97 jistipula li l-Kummissjoni trid tiddikjara persentaġġ ta’ tnaqqis waħdieni għal kwantitajiet li ġew applikati għalihom jekk applikazzjonijiet ta’ liċenzji ta’ importazzjoni jeċċedu l-kwantitajiet disponibbli. Dak l-Artikolu jipprovdi wkoll li l-Kummissjoni trid tgħarraf lill-Istati Membri bid-deċiżjoni tagħha fi żmiex 10t ijiem mill-ġurnata li fiha jiġu depożitati applikazzjonijiet għal liċenzji.
(2) Applikazzjonijiet għal liċenzji ta’ importazzjoni għar-ross li jidħlu taħt il-kodiċi tan-NK 1006 depożitati mill-1 ta’ Settembru 2001 sad-19 ta’ Mejju 2003 ikopru kwantita ta’ 32065 tunnellata mettrika waqt li l-kwantita massuma li trid issir disponibbli hija 32000 tunnellata mettrika ta’ ross li jidħol fil-kodiċi ta’ fuq.
(3) Persentaġġ waħdieni ta’ tnaqqis, kif provdut fl-Artikolu 4(3) tar-Regolament (KE) Nru 196/97, għandu għalhekk jitfassal għall-applikazzjonijiet ta’ liċenzji ta’ importazzjoni depożitati fid-19 ta’ Mejju 2003 u li jibbenifikaw mid-dazji tad-dwana mnaqqsa provduti fir-Regolament (KE) Nru 2184/96.
(4) M’għandhomx jinħarġu aktar liċenzji ta’ importazzjoni għas-sena tas-suq korrenti li jippermettu dazji mnaqqas tad-dwana.
(5) Minħabba fl-għan tiegħu, dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea,
ADOTTAT DAN IR-REGOLAMENT:
Artikolu 1
Applikazzjonijiet ta’ liċenzji ta’ importazzjoni għar-ross li jidħlu taħt il-kodiċi tan-NK 1006 u li jibbenefikaw mid-dazji mnaqqsa tad-dwana provvduti fir-Regolament (KE) Nru 2148/96, depożitati fid-19 ta’ Mejju 2003 u mgħarrfa lill-Kummissjoni, għandhom joħolqu l-ħruġ ta’ liċenzji għall-kwantitajiet li tkun saret applikazzjoni għalihom moltiplikati b’persentaġġ ta’ tnaqqis ta’ 24,475.
Artikolu 2
Liċenzji ta’ importazzjonijiet skond ir-Regolament (KE) Nru 2148/96 m’għandhomx jinħarġu aktar rigward applikazzjonijiet ta’ liċenzji għar-ross li jidħlu taħt il-kodiċi tan-NK sottomessa fl-20 ta’ Mejju 2003 jew wara.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta’ Mejju 2003.